**«Аяулы анашым!» атты**

**8-наурыз аналар мерекесіне арналған ертеңгілік.**

Наурыздың сегізі
Сұлулықтың негізі.
Әдемі сөзі баланың,
Анаға айтар лебізі.
Анасыз жоқ бір күнің,
Әжесіз жоқ бір күнің.
Ұсынамыз біз бүгін,
Сөздің сұлу шоқ гүлін.

**Жүргізуші:** Армысыздар, қымбатты да ардақты әжелер, аяулы аналар, әріптестер және сүйкімді көктемдегі құлпырған қыздар!

Гүл көктем, ару көктем, күн көктем!

Сіздерді көктемнің алғашқы айында еліміздің барлық жерінде тойланатын 8-наурыз әжелер, аналар, қыздар мейрамымен шын жүректен құттықтаймыз!

Сіздерге әлемнің нұрын, өмірдің гүлін, көктемнің шуағын тілейміз!Мына жарық дүниенің мәні де, сәні де тек сіздерсіздер! Балалардың сіздерге арналған **«Аяулы анашым»** атты ертеңгілігімізге қош келдіңіздер.

(Залға көңілді ән-күймен кіреді, балалардың қолдарында аналарына арналған сыйлық)

**Жүргізуші:**

-Балалар ең асыл жан кім?\Ана\

-Қызығыңда,бұзығында көтеретін кім? \Ана\

-Үнемі жанында періштедей қорғаштап, демеу беретін кім? \Ана\

-Сонымен бүгін қандай мейрам? \Аналар\

-Осындай үлкен мейрамында аналардың жүзіне кішкене болса да қуаныш сыйлағымыз келе ме? \ Иә \

-Ендеше бәріміз орынымыздан тұрып аналарға арнап ән айтамыз.

**Ән:** «Анашым»

**Жүргізуші:** Ақ анашым, әппағым.

Өзің жайлы тақпағым.

Арналады сіздерге.

Бар баланың тақпағы -дей отыра сіздерге арналған тақпақтарын қабыл алыныздар! **Амира.**

Сенен өскен балалар,

Батырлар мен даналар

Құттықтаймыз мейраммен

Құрметті аналар.

**Манас.**

Анашым ақ сүт беріп өсіріп ең,

 Қатемді менің талай кешірін ең,

 Төрт бөліп түн ұйқысын әлдилеткен,

 Айналдым ана деген есіміңнен.

**Милена.**

Құтты болсын, анашым,

Құтты болсын, мерекең!

**Дарина.**

Әлпештеген анасын,

Ана-бақыт, ана-күн,

Әркім сүйіп өзінің,

Мақтан етер анасын.

**Андрей.**

Аналарды сүйеміз,

Сөзін ойға түйеміз!

Әжені де ардақтап,

Әдеппен бас иеміз.

**Жүргізуші:**

Ақ қар еріп

Су көбейіп!Сай салаға толады.

Ағаш басы бүршік атып,

Гүл бәйшешек басады.

Балаларым айтындаршы бұл қай кезде болады? \Көктем мезгілінде\

**Ән:** «Көктем»

**Көктем келеді:**

Сағынышпен жеткен,
Келді міне көктем.
Жайнап көктем гүлі,
Құттықтаймын аналар,
Мерекелеріңізбен бүгінгі.

**Жүргізуші:** Қош келдің, төрлет Көктем! Біз сені көп күттік! Біздің балалардың көктемнің алғашқы мерекесіне қалай дайындалғандарың тамашала !

Мерекеге арналады бүгін билер ,

Көтерілсін канекей, көңіл күйлер

Алдарыңызға қазір қыздар биі.

Қол соғып демеу берер көрермендер.

**Би:** «Гүлдер»

**Көктем:** Тамаша, өнерлі балалар екенсіңдер. Балалар мен сендердің аналарыңмен ойын ойнағым келір тұр.

**Ойын:** «Шаш үлгісі»

**Ойының шарты:** Қыздары аналарына әдемі шаш үлгісін жасайды. **Көрініс:** «Әже немерелерімен»

Әжесі іс тігіп отырады. Немерелері жанында ойнап жүреді. Әжесі немерелерін еркелетіп:

-Жүрегім менің кім?

-Немерелері: Мен әже!

-Тірегім менің кім?

-Немерелері: Мен әже!

-Жаным менің кім?

-Немерелері: Мен әже!

-Ботақандарым, балапандарым!

Не деген тәтті баласың өзің?

Ой, қарғам менің!

-Жоқ, әже, мен қарға емеспін,

Керегі жоқ ондайдың.

Қарға қарқ- қарқ етеді,

Алысқа ұшып кетеді.

Қасыңда боп ардайым,

Мен ешқайда бармаймын.

Тірегің, жүрегің мен болам! Әже!

**Ән:** «Ақ әжем»

**Көктем:** Балалар сендер ойын ойнауды жақсы көресіңдер ме? Егер сендер менің сұрақтарыма дұрыс жауап берсендер мен сендермен ойын ойнаймын. Келістік пе?

-Балалар көктемде қандай өзгерістер болады?

-Көктем мезгілінде қай жақтан құстар ұшып келеді?

-Көктем мезгілінде ең алғашқы қандай гүл шығады?

Дұрыс менің қолымда бәйшешек гүлдер,қазір мен бұл гүлдерді жерге бесеуін қоямын, музыка ойналады, сендер билейсіңдер, музыка тоқталғанда тез гүлді жерден алу керек, кім үлгірмейді сол ойынан шығады.

**Ойын:** «Бәйшешек»

**Көктем:** Балалар менің кететін уақытым келіп қалды. Бірақ мен енді әркез сендермен бірге боламын! Сау болыңыздар!

**Жүргізуші:** Мың бұралған ақ қайындай,

Бишелер шықсын ортаға.

Ал ендеше қол соғайық,

Қошеметпен қолқала.

**Би:** «Полька»

**Тақпақтар:**

**Алдияр.**

Шуақ төгіп, күлімдейтін қарасам,

Анашымды күнге ғана баласам,

Жер бетінде ең жақыным өзіңсің,

Мәпелейсің, аялайсың әрқашан.

**Саша.**

Айналайын анашым,

Ақылы асқан данасың,

Балаң үшін не керек,

Бәрін іздеп табасың.

**Нұрали.**

Аналарға мың алғыс,

Бізге өмір сыйлаған.

Аналарды сыйлайық,

Біздер үшін жан қиған.

**Ясмин.**

Әже деген көп шығар,

Әжемдей адам жоқ шығар,

Мейірімді бұл кісі,

Қандай ғажап күлкісі.

**Лиза.**

О, Алақай балалар,

Шақырады далалар.

Көктем келді гүл алып,

Құстар келді жыр алып.

**Жүргізуші:**Тамаша, міне көрдіңіздерме біздің балалар өнерлі әнші, және өсіп жатқан артистер!

Біздің ұлдар текқана аналарға емес және қыздарға да сыйлықтар дайындаған, соны табыс етуге рұқсат етіңіздер.

Күндеріңіз толсын гүлге, желекке,

Отбасында болсын ырыс-береке,

Құттықтаймыз шын жүректен сіздерді,

Өмір-думан, бақ әкелсін мереке -дей отыра бүгінгі мерекеге арналған ертеңгілігіміз аяқталды, келіп тамашалағандарыңызға көп рахмет.



****